laion/Wikipedia-Exotic huggingface dataset:
נאבר קורפוריישן

נאבר קורפוריישן (באנגלית: Naver Corporation) היא חברה ציבורית דרום קוריאנית, שמניותיה נסחרות בבורסת קוריאה. החברה עוסקת בהפעלת מנוע החיפוש Naver, אשר שני רק לגוגל בפופולריות שלו בדרום קוריאה ומחזיק בנתח של 18% משוק החיפוש המקוון בדרום קוריאה. לעיתים קרובות מכונה נאבר גם כ"גוגל של דרום קוריאה". נאבר הוקם ביוני 1999, ועם הקמתו היה לפורטל האינטרנט הראשון בדרום קוריאה אשר פיתח מנוע חיפוש בעצמו. באוגוסט 2000 הוסיף נאבר למנוע החיפוש שלו את פונקציית ה"חיפוש המקיף" אשר אפשרה למשתמשי האתר לקבל בעמוד בודד מגוון תוצאות משאילתת חיפוש, כשהן מסודרות לפי סוג, כגון: בלוגים, אתרי אינטרנט, תמונות, סרטונים, מסעדות, חדשות, וכו'. חמש שנים מאוחר יותר השיקה גוגל פונקציה דומה לזו. בשנת 2021 רכשה החברה את הפלטפורמה Wattpad תמורת 51 מיליון דולר. ערך מורחב – ליין (אפליקציה) ליין (LINE) היא אפליקציה להעברת מסרים מיידיים על ידי טלפונים חכמים, טאבלטים ומחשבים אישיים. משתמשי האפליקציה יכולים לשלוח דרכה טקסט, תמונות, וקטעי וידאו וקול, וכן לקיים שיחות תוך שימוש בטכנולוגיית VoIP. הפעלת אתר תוכן גולשים בסגנון שאלה ותשובה הפעלת מנוע חיפוש מחזיקה באפליקציית המסנג'ר LINE הפעלת שירות דואר אלקטרוני הפעלת פורטל אינטרנט המספק חדשות ומידע פיננסי מדיה וקבצים בנושא נאבר קורפוריישן בוויקישיתוף אתר האינטרנט הרשמי של נאבר קורפוריישן (באנגלית) נאבר קורפוריישן, ברשת החברתית פייסבוק הגולשים בדרום קוריאה לא מאמינים בגוגל; מעדיפים את נאבר, מנוע חיפוש מקומי, באתר גלובס, 2 בינואר 2008 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
יעקב בוקעי

יעקב בוקעי (26 באוקטובר 1930 - 2 או ב-3 באוגוסט 1949) היה איש יחידת המסתערבים של צה"ל שנשלח למשימת מודיעין בממלכת ירדן. השליחות נכשלה לאחר שבוקעי נאסר על ידי הירדנים. הוא נדון למוות והוצא להורג בירדן באוגוסט 1949. יעקב בוקעי נולד בדמשק שבסוריה ב-26 באוקטובר 1930. למד שם בבית הספר אליאנס והיה חבר בתנועת החלוץ. בשנת 1944 עלה לארץ ישראל בעלייה יבשתית ונקלט בקיבוץ אשדות יעקב. בפברואר 1948, בטרם מלאו לו 18, התגייס לגדוד הרביעי של הפלמ"ח. בהמשך גויס ליחידת "שחר", יחידת המסתערבים של "ההגנה", שאנשיה יועדו לערוך משימות מודיעין וחבלה מעבר לקווי האויב. בוקעי ומסתערב נוסף בשם אפרים נבחרו לצאת למשימת מודיעין בירדן והתכוננו לקראתה במשך מספר חודשים. המשימה התבססה על הכוונה להחזיר לירדן באביב 1949 כ-450 שבויים ומסתננים, בהתאם להסכם שביתת הנשק עמה. השניים היו אמורים להיטמע בתוכם וכך לעבור את הגבול לירדן. הוכנו עבורם סיפור כיסוי ומסמכים מזויפים. הם הוכנסו בכלא רמלה לקהל המסתננים שהיה כלוא בו. לפי אחד המקורות הם הוכו שם על ידי הסוהרים יחד עם יתר האסירים. אחר כך הועברו למחנה שבויים בצריפין. ב-3 באפריל (או ב-3 במאי) 1949 יצאו השניים לירדן דרך מעבר מנדלבאום בירושלים. אפרים עבר בשלום, אבל עקבותיו של בוקעי אבדו. במשך תקופה כשלו כל הניסיונות לברר מה עלה בגורלו, לרבות משלוח לוחמים מיחידת המסתערבים לירדן כדי לברר זאת. לימים נודע שבוקעי נאסר, הועבר לכלא בקישלה שבעיר העתיקה ולאחר מכן לכלא בעמאן. הנסיבות שבגללן נעצר בוקעי אינן ידועות. אפשר שחבריו למכלאת המסתננים חשדו בו עוד בטרם יצא לירדן, שכן על פי אחד המקורות העבירו הוא ואפרים מסר למפקד מכלאת השבויים כי חושדים בהם, ולמרות זאת הועברו לירדן. אפשר שבוקעי אמר לירדנים במעבר מנדלבאום שברצונו לעבור לסוריה, וכיוון שהיחסים בין שתי המדינות היו אז מתוחים הוא נאסר. אין ודאות שהירדנים ידעו בעת לכידתו כי תפסו סוכן ישראלי. בוקעי נחקר בירדן בעינויים, ולאחר מכן הועמד למשפט ונדון למוות. עבדאללה מלך ירדן אישר את גזר הדין. ב-2 או ב-3 באוגוסט 1949 הוצא בוקעי להורג בתלייה בעמאן. ככל הנראה הוא נקבר בבית קברות ליד הכלא בשם נג'יב אבראהים חמודה. חודשיים אחר שנתלה הגיע לישראל מכתב מבוקעי, שהועבר באמצעות אסיר שהיה כלוא עמו. בין השאר כתב: אני חושב שהאיש אשר הזכרתי לפני יציאתי, הוא אשר הסגירני והפילני בפח... לא בגדתי, מצפוני וליבי נשארו ויישארו אצלכם כל עוד אני חי בעולם האפל הזה. בשנות ה-90 נהרס בית הקברות שבו נקבר בוקעי במסגרת הרחבת הכביש מעמאן לעיר זרקא, ונסלל עליו כביש רחב. לימים חיפשו אנשי ענף איתור נעדרים בצה"ל את קברו של בוקעי, אך שלטונות ירדן מסרו להם כי לא פינו כל שרידי אדם מבית הקברות שנהרס. על כן לא ניתן היה לאתר את מקום קבורתו של בוקעי. ליעקב בוקעי הוענקה דרגת סגן. מצבה לזכרו הוקמה בגן הנעדרים בבית הקברות הצבאי בהר הרצל בירושלים. כיכר נקראה על שמו של בוקעי בשכונת כוכב הצפון בתל אביב. מסתערב בירדן (אורכב 11.10.2019 בארכיון Wayback Machine), באתר הענף לאיתור נעדרים יעקב בוקעי (אורכב 05.06.2020 בארכיון Wayback Machine), במדור חללי מערכות ישראל באתר העיר פתח תקווה לזכרו (אורכב 05.06.2020 בארכיון Wayback Machine), באתר ארגון ההגנה קורות החיים של יעקב בוקעי, באתר "יזכור" של משרד הביטחון לזכרו, באתר הפלמ"ח מקור: יעקב בוקעי, באתר העיר פתח תקווה. מקור: מסתערב בירדן, באתר הענף לאיתור נעדרים.
חמודי בריק

מוחמד "חמודי" בריק (בערבית: حمودي برك; נולד ב-19 במרץ 1978) הוא כדורגלן ערבי-ישראלי המשחק בעמדת המגן השמאלי במ.ס. כפר יאסיף מליגה ג' גליל תחתון. מוחמד בריק החל לשחק כדורגל במחלקת הנוער של מכבי חיפה, ועם עלייתו לבוגרים עבר לשחק בקבוצות שונות, ועד קיץ 2004 שיחק במכבי כפר כנא. לאחר מכן עבר למכבי נתניה, עמה עלה ללליגת העל בעונתו הראשונה בקבוצה, ובסך הכל שיחק שנתיים במועדון. בשנת 2006 עבר לקבוצת בני סכנין, עמה עלה לליגת העל, ולאחר עונה אחת עבר להפועל עכו. לאחר שנה וחצי בהפועל עכו עבר בריק לקבוצת אחווה עראבה מליגה א', עמה עלה בתום העונה לליגה הלאומית, ובמדיה שיחק עד ספטמבר 2011. בשנת 2017 חזר בריק לשחק באופן חובבני, וכבש שני שערים בשש הופעות במדי מ.ס. ג'וליס מליגה ב'. בקיץ 2019 הצטרף לקבוצת מכבי בני אבו סנאן מליגה ג'. בחורף 2021 הצטרף לקבוצת מועדון ספורט כפר יאסיף מליגה ג' גליל תחתון. חמודי בריק, באתר ההתאחדות לכדורגל בישראל חמודי בריק, באתר Transfermarkt חמודי בריק, באתר FootballDatabase.eu ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
פרד (פירושונים)

האם התכוונתם ל... פרד – בעל חיים, בן-כלאיים של זיווג חמור עם סוסה פרד (כדורגלן, 1983) – כדורגלן ברזילאי יליד 1983 פרד (כדורגלן, 1993) – כדורגלן ברזילאי יליד 1993 פרד (עיר) – עיר במחוז ניטראי בהונגריה פריד אישים ששמם הפרטי הוא פרד
צופיות

האם התכוונתם ל... סוּפיוּת (נקראת גם צוּפיוּת) - זרם מיסטי באסלאם. צוֹפִיוּת (חינוך) – התפיסה החינוכית העומדת בבסיסה של תנועת הצופים. צוּפִיתִיים – משפחת ציפורי שיר קטנות הניזונות מצוף. צופית
איציק אלרוב

איציק (יצחק) אלרוב (נולד ב-29 בספטמבר 1986) הוא יועץ תקשורת ישראלי, יוזם מחאת הקוטג', פייטן וחזן. אלרוב נולד וגדל בשכונת שפירא בתל אביב למשפחה חרדית ולמד בישיבת שארית יעקב בשכונת הר נוף בירושלים. שימש כחזן והקליט אלבום פיוטים. ביוני 2011 יזם אלרוב את מחאת הקוטג'. בתקופה זו עבד אלרוב בחברת ביטוח. הוא יצר אירוע בפייסבוק תחת הכותרת "קוטג' - מוצר כל כך בסיסי שעלותו הגיעה לקרוב ל-8 שקל. לא קונים במשך חודש". את המחאה פתח לאחר שתנובה ויצרניות מזון נוספות העלו את מחירי מוצריהן בחודשים שקדמו למחאה. אלרוב וחבריו למחאה קראו להימנע מרכישת גבינת קוטג' של תנובה כצעד ראשון במחאה בעקבות עליית המחירים. ארבעה ימים לאחר שפתח קבוצה העוסקת בנושא הצטרפו אליה 104,000 משתמשים. אלרוב ייסד בהמשך את תנועת "הצרכנים" למלחמה ביוקר המחיה. הוא המשיך במחאה נגד יוקר המחיה גם לאחר סיומה של מחאת האוהלים, שהייתה המשכה של מחאת הקוטג'. ב-2011, בעקבות פרוץ המחאה, החל להגיש פינת צרכנות בתחנת הרדיו קול ברמה. בשנת 2012 זכה באות אביר איכות השלטון מהתנועה לאיכות השלטון בקטגוריית מאבק חברתי. בשנת 2015 מונה אלרוב ליועצו של שר הכלכלה אריה דרעי לענייני מלחמה ביוקר המחיה, ושימש בתפקיד זה עד קיץ 2016. בשנת 2017 מונה על ידי אבי גבאי, שהתמודד על ראשות מפלגת העבודה, לתפקיד דובר מטה הבחירות שלו. בהמשך היה לדובר מפלגת העבודה. אלרוב נשוי ואב לשלושה ילדים. מתגורר בפתח תקווה. איציק אלרוב, ברשת החברתית אקס (טוויטר) דוד רוטנברג, הילד מת”ת סאטמר שהפך ליועץ האישי של פוליטיקאים בכירים, באתר חרדים10, 15 באוקטובר 2019 103FM, ‏יוזם מחאת הקוטג' מספר מדוע בחר להתמנות ליועצו של דרעי, באתר מעריב אונליין, 20 במאי 2015 עת שערי רצון - לבריתך שוכן - איציק אלרוב, בערוץ היטויוב של איציק אלרוב, 20 באוגוסט 2008 מירב קריסטל, כך התגלגל כדור הקוטג', באתר ynet, 7 באוקטובר 2011 עדי דברת-מזריץ, השישה שהעירו את המדינה לא יפסיקו להילחם, באתר TheMarker‏, 12 בספטמבר 2011 מיכל רז-חיימוביץ', ‏איציק אלרוב: "פיקוח המחירים - אקמול לחולה סרטן", באתר גלובס, 30 בדצמבר 2013 עדי דברת-מזריץ, כשמובילי המחאה הצרכנית מתפצלים רשתות השיווק ויצרניות המזון מרוויחות, באתר TheMarker‏, 10 בספטמבר 2012 יקי אדמקר, דפני ליף ואיציק אלרוב יפגינו יחד בבני ברק, באתר בחדרי חרדים, 12 ביולי 2012 מיכל רז-חיימוביץ', ‏מהקוטג' לרדיו: איציק אלרוב יגיש פינה ברדיו "קול ברמה", באתר גלובס, 31 באוקטובר 2011 נתי טוקר, בין זוכי אביר השלטון ל-2012: איציק אלרוב וקרן נויבך, באתר TheMarker‏, 15 באוקטובר 2012 אורה קורן, איציק אלרוב מונה ליועץ לשר הכלכלה אריה דרעי, באתר TheMarker‏, 18 במאי 2015 צבי זרחיה, ממחאת הקוטג' לפריימריז בעבודה: איציק אלרוב ימונה לדובר המטה של אבי גבאי, באתר TheMarker‏, 26 בפברואר 2017 ישראל כהן, ‏התפקיד החדש של איציק אלרוב, באתר כיכר השבת, 26 בפברואר 2017
אנגסטרום

אנגסטרום או אנגסטרם (בשוודית: Ångström – נהגה אוֹנְגְּסְטְרֵם; ההגייה בעברית מבוססת על המונח באנגלית) היא יחידת מידה לאורך השווה ל-‎10-10‎ מטר, עשירית הננומטר או מאה פיקומטר, כלומר מאית המיליונית של סנטימטר. סימון היחידה הוא Å. האנגסטרום שימושי למדידת אורך בקנה מידה של אטומים בודדים: רדיוס בוהר הוא כחצי אנגסטרום. לדוגמה, הקוטר של אטום הליום הוא כ-6.2 אנגסטרום. כמו כן קנה מידה זה הוא אורכם של קשרים כימיים. מדע הספקטרוסקופיה משתמש באנגסטרום למדידת אורכי גל של אור. האנגסטרום קרוי על שמו של הפיזיקאי והאסטרונום השוודי אנדרס יונאס אונגסטרם (1814–1874), שהיה הראשון שהשתמש ביחידה זו. מטר פרמי יחידות מידה על שם אישים מדיה וקבצים בנושא אנגסטרום בוויקישיתוף אנגסטרום, באתר אנציקלופדיה בריטניקה (באנגלית) Steven Cooke, Helium atom, Radon Atom and water molecule sizes and concrete?, American Chemical Society, ‏25 בנובמבר 2015 (ארכיון)
חייך וחיי

חייך וחיי הוא שיר שנכתב על ידי דודו ברק, הולחן על ידי בעז שרעבי ועובד על ידי אלברט פיאמנטה. השיר יצא לאור במאי 1972 כסינגל מתוך אלבומו השני של בעז שרעבי. השיר בגרסת הכיסוי של ריטה וגידי גוב יצא לאור ב-ספטמבר 1997, עובדה על ידי רמי קלינשטיין ונכלל באלבום של גידי גוב "שירים מלילה גוב: האוסף השני" ובאלבום האוסף של ריטה. השיר בוצע לראשונה במסגרת תוכנית הטלוויזיה "לילה גוב" של גידי גוב. סרטון השיר "חייך וחיי" באתר יוטיוב מילות השיר "חייך וחיי" באתר שירונט חייך וחיי, באתר "פזמונט" חייך וחיי, באתר אקו"ם חייך וחיי, באוסף המוזיקה הישראלית המצעד השבועי של קול ישראל מתאריך 15 במאי 1972, באתר "פזמונט" המצעד השנתי תשל"ב (1972), באתר "פזמונט" המצעד של המדינה, באתר "פזמונט" חייך וחיי - גידי גוב, ריטה, סרטון באתר יוטיוב (אורך: 3:50) גידי גוב* ו ריטה* - חייך וחיי, באתר Discogs (באנגלית) המצעד השבועי של רשת ג' מתאריך 26 באוקטובר 1997, באתר "פזמונט" המצעד השנתי תשנ"ח (1998), באתר "פזמונט"
מזל סרטן

מזל סרטן הוא אחד משנים עשר המזלות שבגלגל המזלות. באסטרולוגיה המערבית, "בן מזל סרטן" הוא מי שנולד בין 21 ביוני ל-22 ביולי (לערך). במסורת היהודית מתייחס מזל סרטן לחודש תמוז. בלוח השנה במגילות קומראן משויך מזל סרטן לחודש סיוון. מושג זה מתייחס לרעיון שבתקופה הנתונה השמש ממוקמת באזור השמיים, המוקצה למזל סרטן האסטרולוגי. כיום, אין חפיפה בין קונסטלציית הסרטן לבין אזור השמיים של מזל סרטן בגלל נקיפת ציר כדור הארץ. במיתולוגיה היוונית, הסרטן נשלח על ידי הרה כדי להפריע להרקולס במלחמתו נגד ההידרה. על אומץ ליבו, קבעה אותו הרה בכוכבים. מזל סרטן הוא אחד משלושת מזלות יסוד המים, יחד עם מזל עקרב ומזל דגים. הוא משתייך לקבוצת המזלות הקרדינליים, יחד עם מזל טלה, מזל מאזניים ומזל גדי. הכוכב השליט של מזל סרטן הוא הירח. גלגל המזלות מיתולוגיה אסטרולוגיה ארבעת היסודות ספר יצירה פרק ה' משנה י'
קקאו (חברה)

קקאו (בקוריאנית: 카카오) היא חברה ציבורית דרום קוריאנית שמניותיה נסחרות בבורסת קוריאה. החברה עוסקת בהפעלת אתר האינטרנט דהום ובהפעלת אפליקציית המסרים המיידיים KakaoTalk. קקאו נוסדה בשנת 2010. בשנת 2014 היא התמזגה עם חברת דהום והחלה להקרא "דהום קקאו". ב-2015 היא חזרה להקרא קקאו בלבד. בינואר 2016 רכשה קקאו כ-76.4% ממניות חברת לאון אנטרטיינמנט הדרום קוריאנית תמורת כ-1.5 מיליארד דולר אמריקני. לאחר הרכישה לואן מותגה מחדש בשם לאון. דהום (בהאנגול: 다음, בהאנג'ה: 多音, בכתיב לטיני: daum) הוא פורטל אינטרנט דרום קוריאני, השני בפופולריות שלו בדרום קוריאה אחרי נאבר. דהום מציעה למשתמשיה מגוון שירותים דיגיטליים, כגון: אימייל, צאט, פורומים, קניות וחדשות. משמעות המילה דהום בקוריאנית היא: "קדימה", אבל בהאנג'ה יש לה משמעות נוספת והיא: "קולות רבים". KakaoTalk (בהאנגול: 카카오톡) אשר ידוע גם כ-קהטוק היא אפליקציית מסרים מיידיים לסמרטפונים המאפשרת שליחת הודעות טקסט ושיחות קוליות או וידאו. האפליקציה נמצאת בבעלות חברת קקאו קורפוריישן שייסדה אותה במרץ 2010. נכון למאי 2017 באפליקציה רשומים כ-220 מיליון משתמשים, ויש לה כ-50 מיליון משתמשים פעילים מדי חודש. האפליקציה זמינה בכ-15 שפות. מדיה וקבצים בנושא קקאו בוויקישיתוף אתר האינטרנט הרשמי של קקאו אתר האינטרנט הרשמי של קקאו (בקוריאנית) קקאו, ברשת החברתית פייסבוק קקאו, ברשת החברתית אקס (טוויטר) דהום ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Doctor Robert

Doctor Robert (בתרגום לעברית: דוקטור רוברט) הוא שיר של להקת הביטלס. השיר יצא ב-1966 באלבומם Revolver, חוץ מבצפון אמריקה, שם השיר הופיע באלבום Yesterday and Today. השיר נכתב על ידי ג'ון לנון (הקרדיט ניתן ללנון-מקרטני) על אף שפול מקרטני אמר שהוא ולנון כתבו זאת ביחד. הביטלס הקליטו את השיר בשבעה טייקים ב-17 באפריל 1966. השיר מתייחס לדוקטור רוברט כספק סמים. בראיון בשנת 1967, פול מקרטני אמר: There's some fellow in New York, and in the States we'd hear people say: "You can get everything off him; any pills you want." It was a big racket, but a joke too about this fellow who cured everyone of everything with all these pills and tranquilizers, injections for this and that; he just kept New York high. That's what Doctor Robert is all about, just a pill doctor who sees you all right. — Paul McCartney, 1967 מאז יציאת השיר נוצרו תאוריות רבות לגבי זהותו האמיתית של דוקטור רוברט. ג'ון לנון - זמר ראשי, גיטרה, הרמוניום פול מקרטני - גיטרה בס, קול מלווה ג'ורג' האריסון - גיטרה ראשית, מאראקס, קול מלווה רינגו סטאר - תופים מידע על היצירה "Doctor Robert" באתר מיוזיק בריינז סטיב וורנר, Beatles '66: The Revolutionary Year, עמ' 157.
פסגת פבלוב

האם התכוונתם ל... פסגת פבלוב (אנטארקטיקה) – פסגה באי לייז' בארכיפלג פאלמר שבאנטארקטיקה פסגת פבלוב (קליפורניה) – פסגה בסמוך לעיירה טיבורון במחוז מרין שבמדינת קליפורניה שבארצות הברית
וויצ'ך ז'ורק

וויצ'ך ז'ורק (בפולנית: Wojciech Hubert Żurek;‏ נולד בשנת 1951, ביילסקו-ביאלה) הוא פיזיקאי פולני-אמריקאי, מומחה בתחום פיזיקה קוונטית. וויצ'ך ז'ורק סיים את לימודיו בבית הספר בעיר ביילסקו-ביאלה שבה נולד, והחל ללמוד באוניבריסטת קרקוב למדע ולטכנולוגיה (אנ') אותה סיים בשנת 1974. הוא עבר לארצות הברית וסיים את הדוקטורט באוניברסיטת טקסס באוסטין. עבד במשך שנתיים במכון הטכנולוגי של קליפורניה עד שעבר למעבדה הלאומית לוס אלמוס. בלוס אלמוס הוא קודם לראש תחום אסטרופיזיקה תאורטית ובשנת 1996 מונה לעמית חטיבת התאוריה. בשנים האחרונות הוא עובד במכון למחקר בטורונטו, קנדה. מחקריו מתרכזים בתחומים שונים של פיזיקה קוונטית. הוא היה שותף לגילוי תופעת קיבל-זורק והוכחת משפט האי-שכפול. על הישגיו זכה במספר פרסים: 2005 - פרס הומבולדט 2009 - מדליית סמולוחובסקי (אנ'), הפרס הגבוה של ארגון פיזיקאים פולני 2010 - תואר פרופסור כבוד של אלברט איינשטיין באוניברסיטת אולם 2012 - עיטור Polonia Restituta, מהגבוהים בפולין 2014 - מדליית לוס אלמוס, הפרס הגבוה ביותר של מעבדת לוס אלמוס מדיה וקבצים בנושא וויצ'ך ז'ורק בוויקישיתוף אתר האינטרנט הרשמי של וויצ'ך ז'ורק וויצ'ך ז'ורק, באתר גוגל סקולר ערך זה הוא קצרמר בנושא פיזיקאים. אתם מוזמנים לתרום לוויקיפדיה ולהרחיב אותו.
WWE SmackDown

WWE SmackDown, המכונה גם "Friday Night SmackDown", או בפשטות "SmackDown", היא תוכנית טלוויזיה של היאבקות מקצועית שעלתה לראשונה ב-29 באפריל 1999. התוכנית נחשבת לאחד משני "מופעי הדגל של ה-WWE", יחד עם "RAW". היא משודרת בארצות הברית בימי שישי ברשת FOX החל מה-4 באוקטובר 2019. ב-29 באפריל 1999 שודרה לראשונה "!SmackDown" בארצות הברית ב-UPN בימי חמישי, כאשר התוכנית עברה לימי שישי ב-9 בספטמבר 2005. לאחר מיזוג ה-UPN וה-WB, עלתה התוכנית ב-CW בספטמבר 2006. התוכנית עברה מאוחר יותר ל-MyNetworkTV באוקטובר 2008. ב-1 באוקטובר 2010 "SmackDown" עברה לרשת הכבלים Syfy, ובסופו של דבר חזרה לימי חמישי ב-15 בינואר 2015. לאחר מכן, התוכנית עברה לרשת USA Network ב-7 בינואר 2016. החל מה-19 ביולי 2016 "SmackDown" החלה להיות משודרת בשידור חי בימי שלישי. המעבר של "SmackDown" לרשת FOX ב-4 באוקטובר 2019 החזיר את התוכנית לימי שישי. כמו כן, התוכנית משודרת בישראל בערוץ 5LIVE. מדיה וקבצים בנושא WWE SmackDown בוויקישיתוף אתר האינטרנט הרשמי של WWE SmackDown (באנגלית) "WWE SmackDown", במסד הנתונים הקולנועיים IMDb (באנגלית) "WWE SmackDown", באתר Hulu סדרות (באנגלית) "WWE SmackDown", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
רמאק

האם התכוונתם ל... רוברט רמאק – מתמטיקאי יהודי-גרמני ארנסט רמאק – נוירולוג יהודי-גרמני, בנו של רוברט רימק רוברט רמאק (מתמטיקאי) – מתמטיקאי גרמני, בנו של ארנסט רמאק ונכדו של רוברט רמאק
כביש 780

כביש 780 הוא כביש אורך אזורי בעמק זבולון המקשר בין צומת זבולון במפגש עם כביש 70 לבין קריית אתא במפגש עם כביש 781. אורכו של הכביש הוא 5 ק"מ. כבישי ישראל
כביש 781

כביש 781 הוא כביש רוחב אזורי בקריות ובגליל התחתון המקשר בין צומת קריית חיים במפגש עם כביש 4 לבין צומת מורשת במפגש עם כביש 784. אורכו של הכביש הוא 16.5 ק"מ. בחלק מהכביש באזור הקריות עובר קו 2 של המטרונית. כבישי ישראל
קבוצת SK

קבוצת SK (בהאנגול: SK그룹, 에스케이그룹, באנגלית: SK Group) היא הקונצרן השלישי בגודלו בדרום קוריאה. הקבוצה מורכבת מכ-95 חברות בת והן כולן חולקות את שם המותג SK, ואת אותה תרבות ניהולית, שאף זכתה לשם "תרבות הניהול של SK". עד לשנת 1997 שם הקבוצה היה סאן-קיי-הונג (בהאנגול: 선경그룹, בהנג'ה: 鮮京그룹, בכתב לטיני: Sunkyong). קבוצת SK מעסיקה יותר מ-70 אלף עובדים אשר מועסקים בכ-113 משרדים מסביב לעולם. עיקר עסקיה של SK הם בהחזקה בחברות מתחום האנרגיה, נפט, וכימיה. אך היא מחזיקה גם בחברת SK טלקום, אשר פועלת בתחומי הטלפוניה, אינטרנט, בנייה, שיווק ומשלוחים. במרץ 2010 הקבוצה רכשה ומיזגה לתוכה את חברת הייניקס העוסקת בייצור מוליכים למחצה השנייה בגודלה בעולם. SK טלקום (בהאנגול: SK텔레콤, או 에스케이텔레콤) היא חברה דרום קוריאנית שהוקמה בשנת 1984 ועוסקת בתקשורת אלחוטית ותפעולה. החברה היא חלק מקונצרן SK הענקי. נכון לשנת 2008, SK טלקום היא ספקית ציוד האלחוטי הגדולה ביותר בדרום קוריאה עם נתח של יותר מ-50% מכלל השוק. SK תקשורת (בהאנגול: SK커뮤니케이션즈 או: 에스케이커뮤니케이션즈) היא חברת טכנולוגיה דרום קוריאנית אשר מחזיקה ומפעילה את פורטל האינטרנט הפופולרי "נייט" (באנגלית: Nate). החברה מציעה גישה לאינטרנט, ושירותי טלקומוניקציה למקומות מגורים ולעסקים. SK תקשורת נוסדה בשנת 1999 בשם "לייקוס קוריאה" (באנגלית: Lycos Korea) והיא הוחזקה בחלקים שווים על ידי חברת לייקוס האמריקאית וחברת מירה הדורם קוריאנית. החברה נמכרה בשנת 2002 ל-SK טלקום ושמה שונה ל-SK תקשורת. בשנת 2003 SK תקשורת רכשה את אתר הרשת החברתית "cyworld". ערך מורחב – הייניקס הייניקס SK (לשעבר: הייניקס סמיקונדקטורס בע"מ) היא ספקית מוליכים למחצה לזכרונות DRAM ויצרנית שבבי הזיכרון השנייה וחברת המוליכים למחצה השישית בגודלה בעולם. החל משנת 2012, לאחר ש-SK טלקום הפכה למחזיקת המניות העיקרית בחברה, הייניקס הפכה לחלק מהקבוצה גם כן. במסגרת זאת שונה שם החברה ל״SK Hynix". מדיה וקבצים בנושא קבוצת SK בוויקישיתוף אתר האינטרנט הרשמי של קבוצת SK אתר האינטרנט הרשמי של טלקום קבוצת SK, ברשת החברתית פייסבוק קבוצת SK, ברשת החברתית LinkedIn קבוצת SK, סרטונים בערוץ היוטיוב על החברה, משוחזר מתוך האתר שלה באמצעות Wayback Machine ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
פאן פאן לה טוליפ (סרט, 2003)

פאן פאן לה טוליפ (בצרפתית: Fanfan la Tulipe) הוא סרט הרפתקאות קומי צרפתי משנת 2003 בבימויו של ז'ראר קראזק ובכיכובם של ונסן פרז ופנלופה קרוז. הסרט הוקרן מחוץ לתחרות בפסטיבל קאן 2003. זוהי גרסה מחודשת של הסרט Fanfan la Tulipe משנת 1952. התסריט נכתב על ידי לוק בסון והסרט היה מועמד לפרס הקהל של האקדמיה האירופית לקולנוע לשחקן הטוב ביותר (לונסן פרז), ולפרס הקהל של האקדמיה האירופית לקולנוע לשחקנית הטובה ביותר (לפנלופה קרוז). הימים הם ימי מלכותו של לואי ה-15 ופאן פאן לה-טוליפ, לוחם חרב ומאהב מדופלם, נסחף להילחם בצבא המלך בעקבות הבטחותיה של אדליין הנאווה שאחת מבנות המלך תתחתן עימו. הסרט הופץ ב-DVD בישראל ב-12 ביולי 2004. במאה ה-18 חי באושר פאן פאן, פלייבוי צעיר ויפה תואר אשר מקדיש את חייו לבילויים. בשל נבואתה של אלדיין, צוענייה יפהפייה שצופה לפאן פאן תהילה, קריירה צבאית מזהירה ונישואין ללא פחות מאשר נסיכת צרפת בכבודה ובעצמה – פאן פאן מחליט להתגייס לצבא לואי ה-15. פאן פאן עושה הכל כדי להגשים את נבואתה של אדליין ואחרי שהקים מהומות בצבא הוא יוצא לכבוש את לבה של בת המלך. לואי ה-16 עצמו טרוד בתככים פנימיים ופאן פאן נחשד כמרגל לאחר שנתפס פורץ אל חדרי הנסיכה. ונסן פרז – פאן פאן לה טוליפ פנלופה קרוז – אדליין לה פרנשיז דידייה בורדון – לואי ה-16 הלן דה פוגרויס – מאדאם פומפדור מישל מולר – טראנץ' מונטן פיליפ דורמוי – פייר בראס ז'אק פרנץ – פרנשיז ג'רלד לארוש – קורסיני גיום גאלין – הולט ז'יל ארבונה – מרכל ז'אן-פול דובואה – לאומוניר איב פיניו – גיום ז'אן פרנסיס לפאלוס – לונקל דה ליסון פרנסואה שאטוט – לה לרפא ז'אק דינאם – שאוויל אתר האינטרנט הרשמי של פאן פאן לה טוליפ "פאן פאן לה טוליפ", במסד הנתונים הקולנועיים IMDb (באנגלית) "פאן פאן לה טוליפ", באתר נטפליקס "פאן פאן לה טוליפ", באתר AllMovie (באנגלית) "פאן פאן לה טוליפ", באתר Rotten Tomatoes (באנגלית) "פאן פאן לה טוליפ", באתר Box Office Mojo (באנגלית) "פאן פאן לה טוליפ", באתר אידיבי "פאן פאן לה טוליפ", במסד הנתונים הקולנועיים KinoPoisk (ברוסית) "Festival de Cannes: Fanfan la Tulipe". festival-cannes.com. אורכב מ-המקור ב-2011-09-16. נבדק ב-2009-11-09. פאן פאן לה טוליפ באתר האוזן השלישית ערך זה הוא קצרמר בנושא צרפת ובנושא קולנוע. אתם מוזמנים לתרום לוויקיפדיה ולהרחיב אותו.
מכרות המלך שלמה (סרט, 1986)

מכרות המלך שלמה (באנגלית: King Solomon's Mines) הוא סרט פנטזיה והרפתקאות מונפש אוסטרלי לכל המשפחה משנת 1986, המבוסס על רומן הרפתקאות בעל אותו שם הנכתב על ידי הנרי ריידר הגרד. הסרט נכתב על ידי ג'ואל קיין והופק על ידי טים ברוק-האנט, כאשר הפקת הסרט נעשתה באולפני ההנפשה ברבנק. הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1986. בישראל הסרט הופץ לראשונה בדיבוב לעברית בשנת 1997. אורך הסרט הוא כ-50 דקות, ושפת המקור שלו היא אנגלית (הסרט דובב לשפות נוספות, ביניהן עברית ופולנית). ערך מורחב – מכרות המלך שלמה (ספר) הסרט מספר על שלושה בריטים, אלן קווטרמן, הנרי קורטיס וג'ון גוד, היוצאים למסע באפריקה כדי למצוא את המכרות האגדיים של המלך שלמה. במהלך המסע הבריטים פוגשים שבט אבוד ומכשפה מרושעת שמוכנה להשיג את האוצר בכל מחיר. הסרט הוא הגרסה הכי נאמנה לסיפור המקורי. טום ברלינסון - הנרי קורטיס ג'ון מיילון - ג'ון גוד ארתור דיגנם - אלן קווטרמן בארי איטון וואלאס איטון ג'ון פיצג'רלד כריס הייווד סקוט היגינס ברנדה סנדרס במאי הדיבוב בעברית היה מיכה אוזין סליאן ומפיקי הדיבוב היו עוזי פוקס, סאלי אמיגה וענבר שטגר עזרא. מיכה אוזין סליאן - אלן קווטרמן / אנפודוס / המלך שלמה (סולימאן) גיורא קנת - הנרי קורטיס / ג'ורג' קורטיס יהויכין פרידלנדר - ג'ון גוד / טווילה עמי מנדלמן - וולפגנג אמדאוס פרבוס / אומפובה דור צויגנבום - קוויק אמברוז אפי בן ישראל - מלכת שבא / גגול שלמה "מכרות המלך שלמה", במסד הנתונים הקולנועיים IMDb (באנגלית) "מכרות המלך שלמה", במסד הנתונים הקולנועיים KinoPoisk (ברוסית) מכרות המלך שלמה, במיזם "אישים" לתיעוד היצירה הישראלית
קפקאון

קפקאון (ברומנית: căpcăun) הוא דמות אגדית במיתולוגיה הרומנית. קפקאון הוא מפלצת המגלמת את הגיבור השלילי, בדומה לבאלאור דמוי הנחש המכונף או לזמאו המופיע לעיתים בדמות אדם, אך בניגוד להם מראהו של קפקאון הוא כשל גבר חזק עם ראש של כלב. השם "קפקאון" מורכב ומסונתז משתי המילים הרומניות "קאפ" (cap) שפירושה ראש ו-"קאינה" (câine) שפירושה כלב. לעיתים מתואר הקפקאון כבעל מספר ראשים. מספר חוקרי היסטוריה רומנים משערים שיש קשר בין דמות הקפקאון ובין המנהיגים של האווארים, שנקראו קאפקאנים (cafcani או capcani). ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
שרלוק הולמס ודוקטור ווטסון

שרלוק הולמס ודוקטור ווטסון (ברוסית: Шерлок Холмс и доктор Ватсон) הוא סרט טלוויזיה סובייטי בן שני חלקים משנת 1979, עיבוד לרומנים מאת ארתור קונאן דויל אודות שרלוק הולמס. הסרטים בוימו על ידי איגור מסלניקוב שביים והפיק בהמשך סרטים נוספים, כדוגמת הרפתקאותיהם של שרלוק הולמס וד"ר ווטסון. "שרלוק הולמס ודוקטור ווטסון" מחולק לשני פרקים: "ההיכרות" (המבוסס על "תעלומת הרצועה המנוקדת") ו"כתובת דם" (שמבוסס על חקירה בשני). הסרטים היו קרובים מאוד לעלילת הספרים, אף שיש בהם כמה הבדלים בולטים ולעיתים די הומוריסטיים. למשל, דוקטור ווטסון, בשבועות הראשונים למגוריו ברחוב בייקר, ניסה להבין מה מקצועו של הולמס. לאחר שחזה בהולמס לבוש בתחפושת ורואה מבקרים מוזרים, ווטסון מגיע למסקנה שהולמס הוא ראש ארגון פשע, לפני שהולמס חושף בפניו את שיטות הדדוקציה שלו ועזרתו לסקוטלנד יארד בפענוח פשעים. וסילי ליבנוב - שרלוק הולמס ויטאלי סולומין - ד"ר ווטסון רינה זליונאיה - מרת הדסון גנאדי בוגאצ'יוב - סטמפורד מריה סולומינה - הלן סטונר וג'וליה סטונר פדור אודינוקוב - ד"ר רוילוט (דובב על ידי איגור יפימוב) בוריסלב ברונדוקוב - המפקח לסטרייד (דובב על ידי איגור יפימוב) איגור דמיטרייב - המפקח גרגסון ניקולאי קראצ'נצוב - ג'פרסון הופ ויקטור אריסטוב - ג'וזף סטנגרסון אדולף אלין - אנוך דרבר "שרלוק הולמס ודוקטור ווטסון", במסד הנתונים הקולנועיים IMDb (באנגלית) "שרלוק הולמס ודוקטור ווטסון", במסד הנתונים הקולנועיים KinoPoisk (ברוסית) כתוביות באנגלית לסרט הראשון Television Review: Sherlock Holmes and Doctor Watson (Russian) (אורכב 18.07.2018 בארכיון Wayback Machine), nekosmuse.com